|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-43/2016-02/431.05.2016. годинеНемањина 22-26 Б е о г р а д |

**Одговор 2 на захтев за додатне информације или појашњења у вези са припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 2 на захтев за додатним информацијама или појашњењима у вези са припремањем понуде у поступку јавне набавке мале вредности – Услуге превођења, ЈНМВ 8/2016.

ПИТАЊЕ 1: Колико ће времена наручилац дати Понуђачу да му достави доказе о испуњености пословног и кадровског капацитета?

Напомињемо да је код неких министарстава за које смо радили процедура добијања референтних потврда дуготрајан процес који може да траје и до 10 дана, где се онда Понуђач ставља у незгодан положај да не може референтне потврде прибавити на време. Предлажемо да се уместо референтних потврда понуђачима омогући да доставе копије уговора са копијама рачуна који садрже спецификацију услуга и изводима банке где се види да су рачуни плаћени. Сматрамо да овакав начин доказивања референце има већу тежинну од потврде, у правном смислу.

ОДГОВОР 1: У Конкурсној документацији у прилогу IV услови за учешће у поступку јавне набавке из чл. 75. и 76. и упутство како се доказује испуњеност услова за доказивање пословног капацитета напоменуто је да Образац 11.- Референтна листа, понуђач доставља уз понуду, док Образац 12.-Потврда о референцама, доставља се по захтеву Наручиоца у фази стручне оцене понуда. To значи да се Образац 11. доставља уз понуду, док Образац 12. понуђачи нису у обавези да доставе уз понуду, он се доставља по захтеву Наручиоца у фази стручне оцене понуда. Иста напомена стављена је и у самом Обрасцу 12. у Конкурсној документацији. У складу са чланом 79. став 5. ЗЈН оставља се примерен који не може бити краћи од 5 дана за доставу тражених доказа.

ПИТАЊЕ 2: Није нам потпуно јасан образац - XIII ИЗЈАВА О КЉУЧНОМ ТЕХНИЧКОМ ОСОБЉУ КОЈЕ РАДИ ЗА ПРУЖАОЦА УСЛУГЕ И КОЈЕ ЋЕ БИТИ ОДГОВОРНО ЗА ИЗВРШЕЊЕ УГОВОРА

Да ли се у колони назив послодавца уписује назив Понуђача односно члана групе понуђача?

ОДГОВОР 2 : Да, уписује се назив Понуђача или члана групе понуђача.